له‌ى باوه‌ته‌و، فه‌رمان عه‌زيز وه‌رپرس به‌ش ته‌ندروسى كه‌مئه‌ندامه‌يل له‌ ئيلام له‌ لێدوانيگ ئه‌را ئاژانس ئيسنا ك(شه‌فه‌ق نيوز)ئاگادارى بوى، وت: وه‌ ريككه‌فتن وه‌ل نه‌ته‌وه‌يل يه‌كگرتگ و لايه‌نه‌يل په‌يوه‌نديدار 50 كه‌مئه‌ندام له‌و كورده‌يل فه‌يليه‌ ك كووچ وه‌پيان كرياگه‌ له‌ عراقه‌و ئه‌را ئيلام كه‌فتنه‌سه‌ وه‌ر پله‌يل و حاڵه‌ته‌يل جواروجوور له‌ به‌رنامه‌يگ ده‌سميه‌تداين تايبه‌ت.
جى باسه‌، عه‌زيز باس له‌وه‌يش كرد ك ئه‌و به‌رنامه‌ بڕيگ ده‌سميه‌ت ئه‌گرێده‌ خوه‌ى ك پيكهاتگه‌ له‌ بڕه‌ پويليگ و ئه‌ڕه‌سێده‌ 71 مليۆن تومه‌ن ئيران ك ئه‌كاده‌ 20 هه‌زار دۆلار ئه‌مريكى و ماوه‌ى ئى به‌رنامه‌يشه‌ هه‌فت مانگه‌.
